**OSNOVNA ŠKOLA VISOKO**

**ELEMENTI I KRITERIJI VREDNOVANJA U NASTAVI GEOGRAFIJE**

**PREDMET: Geografija**

**PREDMETNI UČITELJ: Monika Šabijan Kušec**

Ocjenjivanje postignuća učenika/učenica iz geografije jedan je od redovitih i najvažnijih načina vrednovanja. Moguće ga je ostvariti na kraju nastavne jedinice, tematske cjeline i /ili nastavne cjeline.

Ocjenjivanje i vrednovanje usklađeno je s aktualnim *Pravilnikom o načinima, postupcima i elementima vrednovanja učenika u osnovnoj i srednjoj školi*.

U nastavi geografije razinom usvojenosti od nezadovoljavajuće do izvrsne vrednuju se sljedeći elementi (brojčanom i opisnom ocjenom).

|  |  |  |  |
| --- | --- | --- | --- |
| **Element vrednovanja** | **Opis elementa** | **Oblik** | **Kriterij** |
| **Geografska znanja** | poznavanje i primjena ključnih pojmova, stupanj usvojenosti ishoda učenja (obrazovnih postignuća) | pisano, usmeno | točnost i kvaliteta odgovora; reakcija na postavljeno pitanje; samostalnost |
| **Geografske vještine** | praktične vještine (orijentacija u prostoru, izrada skica, profila, tematskih karata, dijagrama, prezentacija, postera, plakata, samostalnih pisanih radova); kognitivne vještine (analiza grafičkih priloga); primjena geografskih znanja, povezivanje nastavnog gradiva i logičko zaključivanje | pisano, usmeno, praktično | točnost, preciznost, samostalnost, preglednost i sl.; primjena statističkih i grafičkih metoda; prezentacijske vještine; timski rad |
| **Kartografska pismenost** | poznavanje elemenata i sadržaja svih vrsta geografskih karata; upotreba geografskih karata | pisano, usmeno, praktično | orijentacija i snalaženje na karti; čitanje i interpretacija sadržaja karata; pravilno pisanje geografskih imena |

**KRITERIJI ZA VREDNOVANJE ODREĐENOG ELEMENTA**

# Razina usvojenosti ishoda: IZVRSTAN

|  |  |  |
| --- | --- | --- |
| GEOGRAFSKA ZNANJA | GEOGRAFSKE VJEŠTINE | KARTOGRAFSKA PISMENOST |
| * reakcija učenika na postavljeno pitanje je brza i točna * izrazito temeljito i opširno **obrazlaže** naučeno * gradivo je usvojeno sa potpunim razumijevanjem, proširuje ga vlastitim iskustvom * originalan i samostalan u rješavanju zadataka * sve navedeno učenik vrši bez pomoći nastavnika | * izrazito kvalitetno, brzo i točno uočava geografske pojave i procese * izrazito temeljito i opširno povezuje nastavno gradivo s ostalim temama i predmetima * izuzetno samostalno izvodi zaključke pri analizi geografskih problema * s lakoćom obrazlaže i dokazuje geografske procese i pojave * pokazuje razvijeno i prošireno logičko   zaključivanje i povezivanje s životnom praksom | * izrazito brzo, točno i samostalno pokazuje i „čita“ geografske pojmove * izrazita sposobnost povezivanja i   „čitanja“ naučenog gradiva sa karte (paralelno pokazivanje na karti sa iznošenjem teorije)   * izrazito točno i brzo analizira kartografske, grafičke i slikovne priloge te samostalno donosi zaključke * izrazito uspješno koristi zemljovid pri orijentaciji u prostoru |

**Razina usvojenosti: VRLO DOBRA**

|  |  |  |
| --- | --- | --- |
| GEOGRAFSKA ZNANJA | GEOGRAFSKE VJEŠTINE | KARTOGRAFSKA PISMENOST |
| * reakcija učenika na postavljeno pitanje je sporija, no i dalje bez pomoći nastavnika * kvaliteta znanja je točna i opširna, a način iznošenja gradiva je uglavnom logičan te sa razumijevanjem * uspješno primjenjuje stečena znanja | * polagano i sporije, ali točno, uočava osnovne geografske pojave i procese * opširno povezuje nastavno gradivo s ostalim temama i predmetima * samostalno izvodi zaključke pri analizi geografskih problema * logično obrazlaže i dokazuje osnovne geografske pojave i procese * pokazuje logičko zaključivanje i povezivanje s životnom praksom | * točno i samostalno, no sporije, pokazuje i „čita“ geografske pojmove * povezuje i „čita“ naučeno gradiva sa geografske karte * Točno analizira kartografske, grafičke i slikovne priloge te samostalno donosi zaključke * uspješno koristi geografsku kartu pri orijentaciji u prostoru |

**Razina usvojenosti: DOBRA**

|  |  |  |
| --- | --- | --- |
| GEOGRAFSKA ZNANJA | GEOGRAFSKE VJEŠTINE | KARTOGRAFSKA PISMENOST |
| * reakcija učenika na postavljeno pitanje je spora i uz pomoć nastavnika (brojna potpitanja i navođenje na dogovor), no činjenice izlaže jasno i nedvosmisleno * kvaliteta znanja je prosječna, a način iznošenja gradiva je logičan tek u pojedinim dijelovima | * polagano i uz učiteljevu pomoć uočava geografske pojave i procese * prosječno povezuje nastavno gradivo s ostalim temama i predmetima * djelomično i nepotpuno izvodi zaključke pri analizi geografskih problema * uz učiteljevu pomoć obrazlaže i dokazuje osnovne geografske pojave i procese * prosječno i djelomično logički zaključuje i povezuje s životnom praksom | * većinu zadanih pojmova pokazuje točno * djelomično razvijena kartografska pismenost * uočava i prepoznaje pojedine geografske sadržaje na geografskoj karti i koristi se njima uz učiteljevu pomoć * prosječno analizira kartografske, grafičke i slikovne priloge * geografsku kartu koristi i „čita“ uz pomoć učitelja pri orijentaciji u prostoru |

**Razina usvojenosti: ZADOVOLJAVAJUĆA**

|  |  |  |
| --- | --- | --- |
| GEOGRAFSKA ZNANJA | GEOGRAFSKE VJEŠTINE | KARTOGRAFSKA PISMENOST |
| * reakcija učenika na postavljeno pitanje je djelomična, kvaliteta znanja je nepotpuna i površna sa greškama, a način iznošenja znanja tek zadovoljavajući uz sposobnost razgovora sa nastavnikom * na jednostavan način nabraja i opisuje činjenice * otežano povezuje stečena geografska znanja s konkretnim primjerima | * površno i djelomično i uz učiteljevu pomoć uočava geografske pojave i procese * nepotpuno i površno s pogrješkama povezuje nastavno gradivo s ostalim temama i predmetima * površno i djelomično i uz učiteljevu pomoć izvodi zaključke pri analizi geografskih problema * djelomično i uz učiteljevu pomoć obrazlaže i dokazuje osnovne geografske pojave i procese * površno logički zaključuje i povezuje s životnom praksom | * pokazuje na geografskoj samo pojedine osnovne zadane pojmove * teško uočava i prepoznaje pojedine geografske sadržaje na geografskoj karti i slabo se koristi njima * nepotpuno i s pogreškama analizira kartografske, grafičke i slikovne priloge te zahtjeva veliku pomoć učitelja * vrlo površno i djelomično „čita“ i koristi geografsku kartu pri orijentaciji u prostoru i snalazi se isključivo uz pomoć učitelja |

**Razina usvojenosti: NEZADOVOLJAVAJUĆA**

|  |  |  |
| --- | --- | --- |
| GEOGRAFSKA ZNANJA | GEOGRAFSKE VJEŠTINE | KARTOGRAFSKA PISMENOST |
| - učenik ne odgovara na postavljena pitanja i nije usvojio ključne pojmove  - učenik pokazuje nerazumijevanje geografskih nastavnih sadržaja  - učenik ne primjenjuje i ne poznaje primjere korištenja geografskih znanja u svakodnevnom životu | * nesuvislo uočava geografske pojave i procese * ne povezuje nastavno gradivo s ostalim temama i predmetima | * nesuvislo pokazuje na geografskoj karti najosnovnije zadane pojmove * nema razvijenu kartografsku pismenost * gotovo ne uočava i ne prepoznaje pojedine geografske sadržaje na geografskoj karti i ne koristi se njima * nelogično i bez razumijevanja analizira kartografske, grafičke i slikovne priloge te i uz veliku pomoć učitelja ne razumije * nesuvislo koristi i ne „čita“ geografsku kartu pri orijentaciji u prostoru |

**Vrijednosti za granice ocjena kod pisanog provjeravanja geografskih znanja i vještina**

|  |  |
| --- | --- |
| **Postotak ( %) bodova** | **Ocjena** |
| 90-100 | Izvrstan (5) |
| 77-89 | Vrlo dobar (4) |
| 64-76 | Dobar (3) |
| 50-63 | Dovoljan (2) |
| 0-49 | Nedovoljan (1) |

**Vrednovanje učeničkih radova – plakata, referata i prezentacija**

|  |  |  |
| --- | --- | --- |
| Plakat | Prezentacija (5-15  slajdova) | Samostalno izlaganje |
| Naslov teme plakata i autor plakata jasno su istaknuti. | Prezentacija ima naslovni slajd s vidljivim naslovom teme i autorom. | Izlaganje započinje predstavljanjem učenika, najavom teme i opisom zašto je odabrana tema. |
| Sadržaj plakata složen je tematskim redoslijedom. | Sadržaj prezentacije složen je pravilnim redoslijedom. | Izlaganje je podijeljeno u manje cjeline prilagođene sadržaju plakata/prezentacije. |
| 2/3 sadržaja plakata čine karte, fotografije, grafikoni. | 2/3 svakog slajda čine karte, fotografije, grafikoni. | Objašnjena je veza između karata, fotografija i grafikona s temom izlaganja. |
| Tekst uz slikovni sadržaj napisan je čitko i kratko. | Tekst je kratak i čitko (prilagoditi veličinu slova) napisan kako bi bio vidljiv svim učenicima. | Učenik se služi pripremljenim bilješkama i ne čita sa slajda/plakata. Učenik gleda u ostale učenike i ne okreće im leđa. Učenik stoji mirno. |
| Plakat je uredno izrađen. | Prezentacija ima završni slajd s pozdravom i pitanjima ili zaključcima vezanim uz temu prezentacije. | Nakon završetka izlaganja, učenik smireno odgovara na pitanja učenika ili propituje učenike prema pitanjima koje je unaprijed pripremio. |
| Uvjet: prezentaciju prije izlaganja donijeti na uvid učiteljici.  Odličan – zadovoljeni svi kriteriji. Vrlo dobar – nije zadovoljen jedan kriterij u izradi ili izlaganju.  Dobar – nisu zadovoljena dva kriterija u izradi ili izlaganju.  Napomena: Ukoliko nisu zadovoljeni svi kriteriji u izradi ili izlaganju, ocjenu može unaprijediti uspješno izlaganje ili tehnička izrada plakata/prezentacije. Učenici koji ne poštuju rokove izrade i izlaganja gube pravo izlaganja zadane teme, izuzev opravdanog izostanka s nastave. | | |

NAČINI PRAĆENJA

Praćenje rada učenika provodi se različitim načinima:

* Pitanjima za ponavljanje usvojenosti nastavnih sadržaja s prijašnjeg sata i nakon obrade i ponavljanja nastavne jedinice
* Rješavanjem problemskih zadataka
* Rješavanjem i ispunjavanjem slijepih karata
* Aktivnostima vezanim uz tijek nastavnog sata:

- učenik aktivno ili pasivno prati nastavu,

- učenik je pažljiv ili zabavljen svojim aktivnostima,

- učenik je koncentriran ili lako gubi kontakt s nastavom,

* Odgovornošću prema radu kroz nošenje potrebnog za sat-posebno atlasa, bilježnice, RB i udžbenika
* Redovitošću u radu i poštivanjem dogovora
* Ustrajnošću i temeljitosti u radu-vodi li brigu o kvaliteti svoga rada, o urednom vođenju bilježnice, strpljivošću u radu ili se brzo njime zasiti.
* Aktivnošću i sudjelovanjem u grupnom radu ili radu u paru te samostalnom uključivanju, spremnošću pomoći drugima
* Provjeravanjem riješenosti, točnosti i redovitosti svih ili odabranih zadataka u RB, na listićima ili za DZ (na svakom satu pregledavati će se nekoliko domaćih zadaća i vrednovati plusevima i minusima). Tri sakupljena plusa rezultiraju ocjenom odličan, a tri sakupljena minusa ocjenom nedovoljan.
* Izradom praktičnih radova na satu ili za domaću zadaću kroz crtanje grafikona, kartograma, crteža, skica, izradom modela,...
* Pisanim ispitima znanja prema unaprijed najavljenim datumima (najmanje 30 dana ranije).
* Razvijanjem statističkih i grafičkih vještina te vještina terenskog rada kroz zapažanja u prostoru, prikupljanje podataka, snalaženja na geografskoj karti i u prostoru.

ZAKLJUČNA OCJENA IZ GEOGRAFIJE

Zaključna (pr)ocjena proizlazi iz sva tri jednakovrijedna elementa vrednovanja naučenoga. Određuje se na temelju usvojenosti odgojno-obrazovnih ishoda, uz uvažavanje pokazatelja o učenikovu učenju i napredovanju koje se kontinuirano bilježi i obrazlaže baš kao i brojčane ocjene.